Agatija
Agatija (grčki: Ἀγαθίας σχολαστικός; oko 536-579/582), bizantski pisac. Agatija je rođen u Mirini u Maloj Aziji. Učio je književnost u Aleksandriji i pravo u Bejrutu. Djeluje u Carigradu. Bavio se književnošću i advokatskim poslom. Nalazio je vremena i da se bavi historijom. Rezultat tog bavljenja je spis Historia u pet knjiga u kojima opisuje događaje iz bizantske historije od 552. do 559. godine. Opisuje uglavnom ratove Bizanta sa susjedima, ali u opise ratova ubacuje digresije o običajima i podneblju. Agatijino djelo značajan je izvor za historiju južnih Slavena.